Maišymai

Maišymai – kaimas šiaurės vakarinėje Lazdijų rajono savivaldybės dalyje, 1 km į šiaurę nuo Rudaminos. Šalia kaimo stūkso Gumbelių (Maišymų) piliakalnis, nuo kurio matosi Rimiečio ežeras, Kirsnos plytinės liekanos ir Rudaminos Švč. Trejybės bažnyčia. Piliakalnio papėdėje teka Krokšliaravio upelis, įtekantis į Kirsnos upę. Maišymų kaimas priskirtas Mikniškių seniūnaitijai.

 Istorija 

Senasis pavadinimas XVI a. - Šlepovronai

Kaimas gatvinis, įkurtas XVI a. per Valakų reformą. 1798 m. pažymėtas Naujos Rytų Prūsijos provincijos (Užnemunės) kariniame žemėlapyje.Krieges karte der Provinz Neu Ost Preussen. – Sect. XXVIII Spaudos draudimo metais lietuvišką spaudą iš Mažosios Lietuvos į Lietuvą slapta nešė ir Rudaminos apylinkėse platino knygnešys, Maišymų valstietis Juozas Kazlauskas. Čia gimė Vyties Kryžiaus kavalierius karininkas ir poetas Liudas Žukauskas (1894-1978), rašęs poetiniu Sakalinio slapyvardžiu.

1923 m. buvo 40 ūkininkų sodybų.Lietuvos apgyventos vietos. Kaunas, 1925. – P. 269 Daug metų kaime veikė lentpjūvė.

Žemės valdos savininkas Rimvydas Večkys kaime 2008 metais 29,05 ha plote įveisė hibridinės drebulės želdinius.Naujienos. Lietuvos Respublikos aplinkos ministerijos Alytaus regiono aplinkos apsaugos departamentas 

|}

 Gyventojai 

 Žymūs žmonės 

Gimė:
 Juozas Kazlauskas (1874–1940) – knygnešys.
 Petras Kazlauskas-Kazlas (1903–1983) – gydytojas oftalmologas, medicinos daktaras.
 Bronius Kazlauskas (Bronis Kaslas) (1910–1996) – teisininkas, ELTA redaktorius.
 Elvyra Marija Saladinskaitė-Jurgelionienė (1936–2002) – dailininkė grafikė.
 Stasys Saladinskas (1945–) – agronomas, Lietuvos ir Lazdijų rajono politinis veikėjas.
 Algimantas Bronius Stankevičius (1935) – Kauno Lėlių teatro aktorius, režisierius.

 Kultūros paveldas 
 Gumbelių (Maišymų) piliakalnis (I tūkst. – II tūkst. pr.)
 Maišymų senosios kapinės (XVI a. – XX a. pr.)
 Knygnešio Juozo Kazlausko (1874–1940) sodyba.

 Šaltiniai 

Kategorija:Lazdijų rajono savivaldybės gyvenvietės